وادی فرغانہ

فرغانہ وادی، وسطی ایشیا دی اک وادی اے، جیہڑی زیادہ تر مشرقی ازبکستان وچ واقع اے، اس توں علاوہ جنوبی کرغیزستان تے شمالی تاجکستان تک پھیلی ہوئی اے۔
بلند و بالا پہاڑاں دے درمیان گِھری وادی فرغانہ اپنی زرخیز زمین دی وجہ توں گنجان آباد اے تے وسطی ایشیا دے وڈے صنعتی مرکزاں وِچوں اک اے۔ وادی فرغانہ دی زرخیزی نارین دریا تے کارا دریا دی وجہ توں اے، جیہڑے مشرق توں وگدے نیں تے نمنگان دے کوݪ مݪ کے سر دریا بݨدے نیں۔ ایتھے دی زمین دریاواں تے دُوجے زیر زمین آبی وسائل ناݪ سیراب ہُندی اے۔ 

اندیجان، فرغانہ، قوقند تے نمنگان ایتھے دے وڈے شہر نیں۔ معیشت دا مرکز کپاہ دی وسیع کاشت دے ارد گرد اے۔ اس توں علاوہ ایتھے اناج، پَھݪ تے سبزیاں ہُندیاں اے۔ اس خِطے وچ سٹاک بریڈنگ، چمڑے دا کَم، تے بتدریج پھیلدی ہوئی کان کنی دی صنعت معیشت دے اہم ذرائع نیں۔

 ہور دیکھو 
 فرغانہ
 صوبہ فرغانہ

 حوالے 

گٹھ:وادیاں
گٹھ:ترکستان
گٹھ:وسطی ایشیا